Haukar sækja ÍBV heim í öðrum leik liðanna í undanúrslitum Íslandsmóts karla í handbolta til Vestmannaeyja í kvöld. Aron Rafn Eðvarðsson markvörður Hauka verður þó ekki með í leiknum, ekki frekar en í síðustu leikjum. Aron Rafn hefur ekkert leikið eða æft með Haukum í sex vikur.
Aron fékk höfuðhögg á æfingu, sem hefur ekki aðeins haldið honum frá handboltanum, heldur hefur einnig mikil áhrif á daglegt líf hans.
Sagði Aron Rafn sem segist hafa átt erfitt uppdráttar að undanförnu.
Sagði Aron Rafn Eðvarðsson handboltamarkvörður Hauka.
KA varð í gærkvöld Íslandsmeistari kvenna í blaki. KA sigraði Aftureldingu í þriggja hrinu leik. KA vann úrslitaeinvígið 3-0. ÍBV varð í gærkvöld síðasta liðið til að tryggja sig inn í undanúrslit Íslandsmóts kvenna í handbolta. ÍBV vann Stjörnuna í oddaleik, 30-26 og mætir Fram í undanúrslitum. Í hinni undanúrslitaviðureigninni eigast við Valur og KA/Þór. Óvænt úrslit urðu í Bestu deild kvenna í fótbolta í gærkvöld þegar Þór/KA sigraði Íslandsmeistara Vals, 2-1. Önnur úrslit urðu þau að Selfoss vann ÍBV 1-0 og Þróttur vann Aftureldingu 4-2. Þá komst Liverpool í úrslit Meistaradeildar Evrópu í fótbolta með 3-2 sigri á Villarreal frá Spáni. Það ræðst í kvöld hvort mótherji Liverpool í úrslitum verði Manchester City eða Real Madríd.